Drosofílidos

Os **drosofílidos** (**Drosophilidae**) son unha familia de dípteros (moscas) diversa e cosmopolita, denominadas "moscas da froita" ou "do vinagre" (as moscas doutra familia, a Tephritidae, tamén se denominan moscas da froita, e non se deben confundir con estas). A especie máis coñecida da familia Drosophilidae é *Drosophila melanogaster*, que se utiliza amplamente como organismo modelo en estudos de xenética, desenvolvemento, fisioloxía, ecoloxía e comportamento. Estas moscas teñen unhas vidas moi curtas e presentan un envellecemento gradual. Identificáronse varios xenes que poden manipularse para ampliar a vida destes insectos.

## Importancia económica 
En xeral estas moscas considéranse unha molestia, pero raramente unha praga, xa que a maioría das especies crían sobre vexetais podres. A especie *Zaprionus indianus* Gupta é pouco usual entre as Drosophilidae porque é unha praga importante para as colleitas comerciais de figos no Brasil. Outra especie, *Drosophila suzukii*, infesta froitos de pel fina como framboesas e cereixas e pode ser unha praga agrícola importante. As larvas de *Drosophila repleta* habitan desaugadoiros e poden espallar bacterias. Estas moscas da froita considéranse en xeral un vector común na propagación de bacterias do ácido acético na natureza, o cal a miúdo estraga o proceso de fermentación alcohólica e pode arruinar o viño e a cervexa ao avinagralos.

## Identificación 
Entre os caracteres diagnósticos das Drosophilidae están a presenza dunha vea subcostal incompleta, dúas interrupcións na vea costal, e unha pequena cela anal na á; sedas postocelares converxentes; e xeralmente tres sedas frontais a cada lado da cabeza, unha dirixida cara a adiante e as outras dúas dirixidas cara a atrás. Unha lista máis exhaustiva de características para a identificación poden atoparse en "*Drosophila*: A Guide to Species Identification and Use" de Therese A. Markow e Patrick O'Grady, (Academic Press, 2005) ISBN 0-12-473052-3, ou en "*Drosophila*: A Laboratory Handbook" de M. Ashburner, K. Golic, S. Hawley, (Cold Spring Harbor Laboratory Press, 2005).

## Comportamento 
Cando estas moscas ven femias de avespas endoparasitoides, pasan a poñer os seus ovos en froitas podres que conteñen alcohol; o cal as protexe de converterse en hóspedes das larvas da avespa, xa que estas teñen unha baixa tolerancia ao alcohol.

## Filoxenia 
miniatura|Probóscide. 
miniatura|Vista frontal.
miniatura|Vista lateral.
[miniatura| [Ollo composto.]]

A familia contén máis de 4.000 especies clasificadas en 75 xéneros. Recentemente, publicouse unha clasificación filoxenética comprensiva dos xéneros baseada tanto en caracteres morfolóxicos coma moleculares.
* Subfamilia Drosophilinae Rondani, 1856:
** Tribo Colocasiomyini Okada, 1989:
*** Xénero Baeodrosophila Wheeler & Takada, 1964
*** Xénero Balara Bock, 1982
*** Xénero Chymomyza Czerny, 1903
*** Xénero Colocasiomyia de Meijere, 1914
*** Xénero Lissocephala Malloch, 1929
*** Xénero Neotanygastrella Duda, 1925
*** Xénero Phorticella Duda, 1924
*** Xénero Scaptodrosophila Duda, 1923
*** Xénero Protochymomyza Grimaldi, 1987
** Tribo Drosophilini Okada, 1989:
*** Xénero Arengomyia Yafuso & Toda, 2008
*** Xénero Bialba Bock, 1989
*** Xénero Calodrosophila Wheeler & Takada, 1964
*** Xénero Celidosoma Hardy, 1965
*** Xénero Collessia Bock, 1982
*** Xénero Dettopsomyia Lamb, 1914
*** Xénero Dichaetophora Duda, 1940
*** Xénero Dicladochaeta Malloch, 1932
*** Xénero Drosophila Fallén, 1823
*** Xénero Hirtodrosophila Duda, 1923
*** Xénero Hypselothyrea Okada, 1956
*** Xénero Idiomyia Grimshaw, 1901 (Hawaiian Drosophila)
*** Xénero Jeannelopsis Séguy, 1938
*** Xénero Laccodrosophila Duda, 1927
*** Xénero Liodrosophila Duda, 1922
*** Xénero Lordiphosa Basden, 1961
*** Xénero Microdrosophila Malloch, 1921
*** Xénero Miomyia Grimaldi, 1987
*** Xénero Mulgravea Bock, 1982
*** Xénero Mycodrosophila Oldenberg, 1914
*** Xénero Palmomyia Grimaldi, 2003
*** Xénero Paraliodrosophila Duda, 1925
*** Xéneros Paramycodrosophila Duda, 1924
*** Xénero Poliocephala Bock, 1989
*** Xénero Samoaia Malloch, 1934
*** Xénero Scaptomyza Hardy, 1849
*** Xénero Sphaerogastrella Duda, 1922
*** Xénero Styloptera Duda, 1924
*** Xénero Tambourella Wheeler, 1957
*** Xénero Zaprionus Coquillett, 1902
*** Xénero Zaropunis Tsacas, 1990
*** Xénero Zapriothrica Wheeler, 1956
*** Xénero Zygothrica Wiedemann, 1830
** Incertae sedis:
*** Xénero Marquesia Malloch, 1932
* Subfamilia Steganinae Hendel, 1917:
** Tribo Gitonini Grimaldi, 1990:
*** Xénero Allopygaea Tsacas, 2000
*** Xénero Acletoxenus Frauenfeld, 1868
*** Xénero Amiota Loew, 1862
*** Xénero Apenthecia Tsacas, 1983
*** Xénero Apsiphortica Okada, 1971
*** Xénero Cacoxenus Loew, 1858
*** Xénero Crincosia Bock, 1982
*** Xénero Electrophortica Hennig, 1965
*** Xénero Erima Kertész, 1899
*** Xénero Gitona Meigen, 1830
*** Xénero Hyalistata Wheeler, 1960
*** Xénero Luzonimyia Malloch, 1926
*** Xénero Mayagueza Wheeler, 1960
*** Xénero Paracacoxenus Hardy & Wheeler, 1960
*** Xénero Paraleucophenga Hendel, 1914
*** Xénero Paraphortica Duda, 1934
*** Xénero Phortica Schiner, 1862
*** Xénero Pseudiastata Coquillett, 1901
*** Xénero Pseudocacoxenus Duda, 1925
*** Xénero Rhinoleucophenga Hendel, 1917
*** Xénero Soederbomia Hendel, 1938
*** Xénero Trachyleucophenga Hendel, 1917
** Tribo Steganini Okada, 1989:
*** Xénero Eostegana Hendel, 1913
*** Xénero Leucophenga Mik, 1866
*** Xénero Pararhinoleucophenga Duda, 1924
*** Xénero Parastegana Okada, 1971
*** Xénero Pseudostegana Okada, 1978
*** Xénero Stegana Meigen, 1830
** Incertae sedis:
*** Xénero Neorhinoleucophenga Duda, 1924
*** Xénero Pyrgometopa Kertész, 1901

## Notas 
## Véxase tamén 
### Ligazóns externas 
* Drosophilidae en italiano
* Diptera.info galería de fotos, en inglés
* Familia Drosophilidae no EOL, en inglés, imaxes